เดอะวอยซ์ (สหรัฐ)

| เดอะวอยซ์ |
| --- | --- |
ประเภท: การแข่งขันเรียลลิตีโชว์
สร้างโดย: จอห์น เดอร์ โมล
กำกับโดย: อลัน คาร์เตอร์
พิธีกร:   คาร์สัน เดย์ลี่  แอลิสัน ไฮสลีป  คริสติน่า มิลาน 
กรรมการ:   แอดัม เลอวีน  เบลก เชลตัน  คริสตินา อากีเลรา  ซีโล กรีน  ชากีรา  อัชเชอร์  เกว็น สเตฟานี  ฟาร์เรลล์ วิลเลียมส์  ไมลีย์ ไซรัส  อลิเชีย คีส์  เจนนิเฟอร์ ฮัดสัน  เคลลี่ คลาร์กสัน  จอห์น เลเจนด์  นิก โจนาส  อารีอานา กรานเด  กามิลา กาเบโย  แชนซ์ เดอะ แรปเปอร์  ไนออล ฮอแรน  รีบา แมคเอนไทร์  แดน + เชย์ 
ผู้ประพันธ์เพลง: Martijn Schimmer
ประเทศแหล่งกำเนิด: สหรัฐ
ภาษาต้นฉบับ: อังกฤษ
จำนวนฤดูกาล: 25
จำนวนตอน: 593
การผลิต
ผู้อำนวยการผลิต:   John de Mol  Mark Burnett  Audrey Morrissey  Stijn Bakkers  Lee Metzger 
ผู้อำนวยการสร้าง:   Ashley Baumann  Amanda Borden  Carson Daly  Keith Dinielli  May Johnson  Bart Kimball  Michael Matsumoto  David Offenheiser  Dan Paschen  Kyley Tucker  Teddy Valenti 
สถานที่ถ่ายทำ: ลอสแอนเจลิส, แคลิฟอร์เนีย
กล้อง: 16 ตัว
ความยาวตอน: 44–104 นาที
บริษัทผู้ผลิต:   Warner Horizon Television  Mark Burnett Productions (2011–12)  One Three Media (2012–14)  United Artists Media Group (2014–16)  Talpa Media (2014–2019)  Warner Horizon Unscripted Television (2016–)  MGM Television (2016–)  ITV America (2020–) 
ออกอากาศ
เครือข่าย: เอ็นบีซี
ออกอากาศ: 26 เมษายน ค.ศ. 2011 (2011-04-26) – ปัจจุบัน
การแสดงที่เกี่ยวข้อง
เดอะวอยซ์ (แฟรนไชส์)
เดอะวอยซ์ (อังกฤษ: The Voice) เป็นรายการโทรทัศน์เรียลลิตีประกวดร้องเพลงออกอากาศในสหรัฐอเมริกาทางช่องเอ็นบีซี รายการยึดตามฉบับดั้งเดิม เดอะวอยซ์ออฟฮอลแลนด์ ของประเทศเนเธอร์แลนด์ แนวคิดของรายการคือให้ค้นหาผู้มีพรสวรรค์ด้านการร้องเพลง (เดี่ยวหรือคู่หรือกลุ่มมากสุดที่สามคน) ที่ต้องการเป็นนักร้อง อายุ 15 ปีขึ้นไป และลดลงมาเหลืออายุ 13 ปีตั้งแต่ฤดูกาลที่ 12 โดยการออดิชันต่อหน้าสาธารณชน ผู้ชนะจะกำหนดโดยยอดผู้ชมที่โหวตผ่านโทรศัพท์ อินเทอร์เน็ต บริการข้อความสั้น และผ่านการซื้อเพลงที่ผู้เข้าแข่งบันทึกเสียงไว้ที่ร้านไอทูนส์ พวกเขาจะได้รับเงิน 100,000 ดอลลาร์สหรัฐ และได้เซ็นสัญญากับค่ายยูนิเวอร์แซลมิวสิกกรุป ผู้ชนะการประกวดทั้งยี่สิบสี่ฤดูกาลได้แก่ ฮาเวียร์ โคลอน, เจอร์เมน พอล, แคสซาดี โพป, แดเนียล แบรดเบรี, เทสแซน ชิน, จอช คอฟแมน, เครก เวย์น บอยด์, ซอว์เยอร์ เฟรเดอริก, จอร์แดน สมิธ, อะลิแซน พอร์เตอร์, ซันแดนซ์ เฮด, คริส บลู, โคลอี้ โคฮานสกี้, บรินน์ คาร์เทลลี่, ชาร์เวล เชฟรเพร็ด, เมลีน จาร์มอน, เจค ฮูท, ทอดด์ ทิวจ์แมน, คาร์เตอร์ รูบิน, แคม แอนโทนี, เกิร์ล เนม ทอม, ไบรซ์ เลเธอร์วูด, จีน่า ไมล์ และ ฮันต์ลีย์
รายการจ้างโค้ช 4 คนซึ่งเป็นผู้วิจารณ์การแสดงของศิลปิน และให้คำแนะนำศิลปินที่ตนเลือกเข้ามาตลอดทั้งฤดูกาล พวกเขายังแข่งขันกันเพื่อให้ศิลปินของตนเองชนะการแข่งขัน ทำให้เขาเป็นโค้ชผู้ชนะด้วย โค้ชรายการได้แก่ แอดัม เลอวีน (ฤดูกาลที่ 1-16) เบลก เชลตัน (ฤดูกาลที่ 1-ปัจจุบัน) คริสตินา อากีเลรา (ฤดูกาลที่ 1-3, 5, 8, 10) ซีโล กรีน (ฤดูกาลที่ 1-3, 5) ชากีรา (ฤดูกาลที่ 4, 6) อัชเชอร์ (ฤดูกาลที่ 4, 6) เกว็น สเตฟานี (ฤดูกาลที่ 7, 9, 12,17,19,22,24) ฟาร์เรลล์ วิลเลียมส์ (ฤดูกาลที่ 7-10) ไมลีย์ ไซรัส (ฤดูกาลที่ 11, 13) อลิเชีย คีส์ (ฤดูกาลที่ 11-12, 14) เจนนิเฟอร์ ฮัดสัน (ฤดูกาลที่ 13, 15) เคลลี คลาร์กสัน (ฤดูกาลที่ 14-21,23) จอห์น เลเจนด์ (ฤดูกาลที่ 16-22,24-ปัจจุบัน) นิก โจนาส (ฤดูกาลที่ 18,20) อารีอานา กรานเด (ฤดูกลาลที่ 21) กามิลา กาเบโย (ฤดูกาล 22) แชนซ์ เดอะ แรปเปอร์ (ฤดูกาลที่ 23,25-ปัจจุบัน) ไนออล ฮอแรน (ฤดูกาล 23-24) รีบา แมคเอนไทร์ (24-ปัจจุบัน) แดน + เชย์ (25-ปัจจุบัน)
เดอะวอยซ์เริ่มออกอากาศในวันที่ 26 เมษายน ค.ศ. 2011 เดิมทีออกอากาศในช่วงฤดูใบไม้ผลิ ต่อมารายการเป็นที่นิยมและได้ขยายไปออกอากาศในฤดูใบไม้ร่วงในฤดูกาลที่สาม ซึ่งนับเป็นการออกอากาศตามช่วงฤดูกาลของโทรทัศน์อย่างเป็นทางการ ปัจจุบันรายการได้ออกอากาศมาถึงฤดูกาลที่ 25 แล้ว